امانت اللہ خان شادی خیل

امانت اللہ خان شادی خیل، ایک پاکستانی سیاست دان ہیں جو 2002 سے 2007 تک اور پھر مئی 2013 سے مئی 2018 تک پنجاب کی صوبائی اسمبلی کے رکن رہے۔

 ابتدائی زندگی اور تعلیم 
امانت اللہ خان شادی خیل 21 اکتوبر 1968 کو میانوالی میں پیدا ہوئے۔ انھوں نے 1988 میں بہاؤالدین زکریا یونیورسٹی سے گریجویشن کیا اور بیچلر آف آرٹس کی ڈگری حاصل کی۔ 

 سیاسی کیریئر 
امانت اللہ خان شادی خیل 2002 کے پاکستانی عام انتخابات میں حلقہ پی پی-43 (میانوالی-I) سے پاکستان مسلم لیگ (ق)کے امیدوار کے طور پر پنجاب کی صوبائی اسمبلی کے لیے منتخب ہوئے۔  انھوں نے 29,379 ووٹ حاصل کیے اور پاکستان تحریک انصاف کے امیدوار محمد وجیہہ الدین کو شکست دی۔  انھوں نے 2008 کے پاکستانی عام انتخابات میں حلقہ این اے 71 (میانوالی-I) سے آزاد امیدوار کے طور پر پاکستان کی قومی اسمبلی کی نشست کے لیے انتخاب لڑا لیکن وہ کامیاب نہیں ہوئے۔ انھوں نے 73,019 ووٹ حاصل کیے اور وہ نشست نوابزادہ ملک عماد خان سے ہار گئے۔ اسی الیکشن میں انھوں نے پنجاب کی صوبائی اسمبلی کی نشست حلقہ پی پی 43 (میانوالی I) سے آزاد امیدوار کے طور پر بھی حصہ لیا لیکن وہ کامیاب نہیں ہوئے۔ انھوں نے 37,419 ووٹ حاصل کیے اور وہ نشست آزاد امیدوار عبد الحفیظ خان سے ہار گئے۔  وہ 2013 کے پاکستانی عام انتخابات میں حلقہ پی پی-43 (میانوالی-I) سے پاکستان مسلم لیگ (ن) کے امیدوار کے طور پر پنجاب کی صوبائی اسمبلی کے لیے دوبارہ منتخب ہوئے۔ انھوں نے 37,100 ووٹ حاصل کیے اور آزاد امیدوار عبد الرحمان خان کو شکست دی۔ نومبر 2016 میں انھیں وزیر اعلیٰٰ پنجاب شہباز شریف کی صوبائی کابینہ میں شامل کیا گیا اور انھیں پنجاب کا صوبائی وزیر برائے آبپاشی بنایا گیا۔ 
 حوالہ جات 

زمرہ:پنجاب ارکان صوبائی اسمبلی 2002ء تا 2007ء
زمرہ:بہاؤالدین زکریا یونیورسٹی کے فضلا
زمرہ:ضلع میانوالی کی شخصیات
زمرہ:پاکستان مسلم لیگ (ن) کے سیاست دان
زمرہ:1968ء کی پیدائشیں
زمرہ:پنجاب ارکان صوبائی اسمبلی 2013ء تا 2018ء
زمرہ:بقید حیات شخصیات
زمرہ:پاکستان مسلم لیگ (ن) کے ارکان صوبائی اسمبلی (پنجاب)